După succesul înregistrat la prima ediție, Mineral Expo Cavnic 2024 se anunță ca fiind evenimentul care continuă transpunerea valorilor intangibile ale orașului Cavnic, unicitatea sa mondială, în repere clare al apartenenţei, prin adăugarea unei dimensiuni culturale și turistice în vederea promovării identității istorice, tehnologice, sociale, arhitecturale și ştiinţifice ale cel mai important centru minier, cunoscut ca diamantul minelor din Maramureş.
“Mineral Expo – Cavnic 2024 continuă să promoveze știința geologiei, patrimoniul cultural al României, precum și istoria orașului Cavnic, recunoscut pentru fostele mine de aur și argint sau prelucrarea metalelor, reunind la Sala Sportului, în perioada 24-26 mai, un număr impresionant de expozanți, geologi, gemologi, mineri, mineralogi, pasionați de cristale și minerale”, spun organizatorii.
Proiectul Mineral Expo Cavnic este inițiat de Asociația Mineral Expo Baia Sprie cu sprijinul Consiliului Județean Maramureș, Primăriei Cavnic, Consiliului Local Cavnic.
Vor fi expuse colecții private cu eșantioane emblematice de baritină, piromorfit, siderit, stibină, cuarţ.
După deschiderea oficială va avea loc conferința “Studiu potenţialului industrial minier al orașului Cavnic şi al oportunităţilor de valorificare a patrimonial cultural”. Invitați Ramona Bălășcuță – directorul Muzeului Geologic National din București și Ioan Denuț – directorul Muzeului de Mineralogie “Victor Gorduza” Baia Mare.
Nu vor lipsi reuniunea foștilor mineri – Povești la gura minei, şi un moment artistic susținut de ansamblul Centrului Cultural Sportiv „Pintea Viteazul” Cavnic.
Intrarea la eveniment este liberă, iar cei interesați pot achiziționa bijuterii cu și din cristale, pietre prețioase și semiprețioase.
Ionel Bogdan e tânăr, doar la exterior. În străfundul ființei sale, aduce a baron vechi, decrepit, de început de anii...
Citeste mai mult